La Junta de Govern Local aprova el projecte d’execució del Pavelló Esportiu SUNP VI
22 de desembre 2017

​ ![](/media/graninrt/52obraspabellon.jpg)  
  

**

En la sessió ordinària de la Junta de Govern Local que ha tingut lloc este matí, s'ha aprovat el projecte bàsic de les obres denominades “Pavelló Esportiu SUNP VI” així com del plec de Clàusules Administratives Particulars i Preinscripcions Tècniques que regiran el contracte d'obra de finalització d'esta instal·lació.

  
Cal recordar que esta obra, la qual va ser adjudicada en 2009, ha estat molts anys paralitzada a causa dels impagaments de la Generalitat Valenciana a l'empresa adjudicatària, la qual va paralitzar els seus treballs per falta de pagaments.

  
A la vista de tot l'exposat, la JGL ha aprovat per unanimitat, iniciar el expedient de contractació, aprovar el projecte d'execució del Pavelló Esportiu SUNP VI inclòs en el Pla Especial de Suport a la Inversió Productiva en Municipis de la Comunitat Valenciana (P.I.P) l'import de la qual ascendeix a la quantitat de 2.504.697,84 euros, així com publicar l'anunci en el butlletí Oficial de la Província de València.

En este sentit, el regidor delegat d’Esports, Miguel Chover, ha declarat que **«amb l'aprovació dels plecs per la Junta de Govern, s'inicia ja la fase definitiva perquè el Port de Sagunt tinga ja este pavelló tan necessari per a descongestionar l'esport en el seu conjunt i perquè el Fertiberia BM Puerto Sagunto per fi tinga el pavelló pel qual han estat lluitant tant de temps. Per tant avui és un dia de satisfacció i esperem que el procés siga el més ràpid possible per a construir aquesta nova instal·lació».**

  
El regidor delegat de Contractació, Pepe Gil, ha senyalat que **«tal com ha dit el regidor Miguel Chover avui, en la Junta de Govern, s'han aprovat els plecs per l'adjudicació de les obres del Pavelló del SUNP VI que tant estàvem esperant. És cert que ha hagut de passar molts problemes que tenia associat el projecte anterior, la licitació, la paralització de les obres, etc. Però, una volta consignat els diners de l'ajuntament que feien falta per a acabar les obres, ara es comença de nou el procés de licitació amb la publicació dels plecs en el butlletí, es pujarà a la plataforma de licitació de l'Estat i, a partir d'este moment, les empreses podran fer les ofertes que consideren oportunes i podríem parlar de què, al voltant del mes de març-abril, podríem estar en disposició d'haver adjudicat les obres que, necessàriament, han d’estar acabades abans de juny de 2019 que és el termini màxim”.**

**

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-local-aprova-el-projecte-d-execucio-del-pavello-esportiu-sunp-vi/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-local-aprova-el-projecte-d-execucio-del-pavello-esportiu-sunp-vi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-local-aprova-el-projecte-d-execucio-del-pavello-esportiu-sunp-vi/ "Linked In")
*   [](mailto:?body=https://aytosagunto.es/va/actualitat/la-junta-de-govern-local-aprova-el-projecte-d-execucio-del-pavello-esportiu-sunp-vi/)